Pàgina d'inici\tAgenda\tConcerts de blues i 'boogie-woogie' al MEAM\n4 d'octubre de 2013 - Barcelona (Barcelonès)\nUn dels concerts de blues al MEAM - Barcelona Turisme\nTot i semblar una paradoxa, el blues, utilitzat en l'argot musical per denotar melancolia i tristesa, arriba al Museu Europeu d'Art Modern de Barcelona per animar els divendres dels mesos d'octubre, novembre i desembre amb les seves guitarres, baixos i pianos tan característics. En la programació hi destaca ja per segona vegada el cicle anomenat 'Friday Blues & Boogie-Woogie Piano Meeting', durant l'octubre, amb la voluntat de reunir els millors pianistes de casa nostra que representen l'herència d'Albert Ammons, Meade ‘Lux’ Lewis i Pete Johnson, tres grans del 'boogie-woogie'. Els divendres dels altres mesos estaran marcats per grups que fusionen estils, com ara dream pop americà amb blues i jazz, balades amb reggae i rock o funk amb 'dangerous' blues. Per consultar la llarga llista de grups i artistes que participen a les jornades musicals de tardor del MEAM, podeu consultar-ho a la seva pàgina web.\nWeb del Museu Europeu d'Art Modern / 93 319 56 93 / info@meam.es


Fes la compra online de material esportiu sense haver de sortir de casa. Amb trekkinn ja és possible! És la teva botiga online especialitzada en material de muntanya. Volem que gaudeixis del teu temps lliure d’una manera única, per això t’oferim una gran varietat de Botes de la marca Trespass. Dóna un cop d’ull a tots els productes de muntanya que t’oferim en catàleg, com per exemple Trespass Thornburn. Dissenyat per donar-te el màxim confort i seguretat mentre estàs practicant el teu esport favorit o les teves activitats diàries.


La defensa de Torres demana que s'expulsi a Mans Netes del 'Cas Nóos'\nLa defensa de l'exsoci d'Urdangarin, Diego Torres, ha demanat que s'expulsi a Mans Netes com a acusació popular del 'Cas Nóos' arran de les investigacions que acusen el seu secretari general, Miguel Bernard, d'extorsió i pertinença a organització criminal.\nLa presidenta del tribunal, Samantha Romero, li ha respost que no és el moment de deliberar sobre aquesta qüestió i que serà al final de la jornada quan abordi la petició. "Anem a practicar la prova testifical d'avui i quan hagi conclòs el tribunal valorarà", ha incidit.\nDavant d'això, l'advocat, Manuel González Peeters, ha intervingut de nou per replicar que això "pot afectar la continuïtat del procediment".\nMans Netes és l'única acusació que exerceix accions penals contra la Infanta Cristina, per a qui reclama vuit anys de presó com a cooperadora necessària de dos delictes fiscals.\nL'ADVOCADA DE MANS NETES AL CAS, LÓPEZ NEGRETE, ASSENYALA QUE SEGUIRÀ PERQUÈ MANS NETES "NO ESTÀ IMPUTADA"\nVirginia López Negrete, advocada que exerceix l'acusació popular en el cas Nóos en representació de Mans Netes, ha manifestat que continuarà al capdavant de la causa -en què reclama vuit anys de presó per a la Infanta Cristina- perquè el sindicat, com a entitat jurídica , no està imputat en les indagacions de l'Audiència Nacional sobre les presumptes coaccions que Ausbanc hauria exercit sobre entitats bancàries utilitzant en el seu profit a l'entitat sindical.\nAixí ho ha manifestat en declaracions als mitjans a la seva arribada a les dependències on se celebra el judici del cas Nóos, al Polígon Son Rossinyol de Palma, on ha asseverat que "tot segueix igual, seguiré perquè el meu client no està imputat , és una entitat jurídica i seguiré el seu mandat ", ha precisat.


Fàcilment reconeixibles per les seves harmonies vocals, The Beach Boys va ser el grup més representatiu de l’estil de vida californià dels anys seixanta. Les seves cançons transporten a qui les escolta a un paisatge càlid de platges plenes de joves bronzejats enfilats damunt una taula de surf resseguint onades per la costa del Pacífic. I sense dubte, el tema que millor recull tot aquest imaginari és Surfin’ USA, la cançó que es convertiria en el primer gran èxit d’aquesta formació....\nEs publica la foto de la salutació Black Power als JJOO de Mèxic (1968)\nTot i que van tenir grans moments esportisu, els Jocs Olímpics de Mèxic han passat a la història per un acte de gran rellevància político-social a nivell mundial: la salutació ‘Black Power’ dels afroamericans Tommie Smith i John Carlos. Aquesta cita olímpica es celebrar l’octubre de 1968, en ple apogeu d’aquest moviment dels drets civils de la població negra dels Estats Units i just uns mesos més tard de l’assassinat de Martin Luther King. En aquest context reivindicatiu, hi va haver un intent per boicotejar la cita olímpica intentant convèncer els atletes de color que no hi competissin. Però finalment aquesta proposta no va prosperar i els esportistes van decidir fer sentir la seva veu d’una altra manera. El podi aconseguit pels velocistes afroamericans Tommie Smith i John Carlos en la prova dels 200 metres llisos va propiciar l’ocasió perfecta....\nAl Capone és capturat per evasió d'impostos (1931)\nDesmond Tutu rep el Premi Nobel de la Pau (1984)\nEl 15 d’octubre de 1984 el clergue i pacifista de Sud-àfrica Desmond Tutu era guardonat amb el Premi Nobel de la Pau per la seva lluita constant contra l’Apartheid que durant dècades va regir aquest país. Dos anys més tard l’ordenaven Arquebisbe Anglicà de Ciutat del Cap i es convertia en el primer sud-africà negre que ocupava aquest càrrec. Des d’aquesta posició, Tutu va continuar la seva tasca incansable contra la política de segregació racial fins a la seva eradicació. I quan el 1994 es van celebrar les eleccions democràtiques que van convertir Nelson Mandela en el nou president electe, va ser nomenat director de la Comissió per a la Reconciliació i la Veritat, l’organisme que va denunciar les atrocitats comeses per ambdues bandes i que ha esdevingut tot un exemple arreu del món....


LA INICIATIVA RIUS PROGRAMA 16 ACTIVITATS DE NETEJA AL PALLARS SOBIRÀ – Pirineus TV\nDiversos indrets del Pallars Sobirà tornaran a acollir aquest mes d’octubre accions de neteja del medi natural emmarcades en el projecte Rius. L’any passat, aquesta iniciativa liderada per l’Associació Esportiva Pallars va aconseguir retirar 5.500 quilos de deixalles de la vora dels rius del Parc Natura de l’Alt Pirineu i enguany ha organitzat 16 accions més en aquest sentit. Aquestes es distribuiran en 6 dies i es pretén netejar uns 65 quilòmetres de lleres de rius i unes 10 hectàrees de boscos. Les neteges, que estan obertes a tothom es duran a terme els dies 9, 16, 19, 21, 23 i 30 d'octubre. L’any passat es van reunir més de 130 voluntaris i un centenar d’infants i en aquesta ocasió, s’espera triplicar aquestes xifres, gràcies a la millora de la situació sanitària, tot arribant a les 400 persones voluntàries i 450 infants. I és que el projecte pretén conscienciar també els més petits sobre la defensa del medi natural a través de l’acció directa. D’aquesta manera, el dimarts 19 d’octubre reunirà tots els centres escolars del Pallars Sobirà, amb 350 joves que netejaran els trams de rius que envolten les seves poblacions: Sort, Rialp, Llavorsí, Esterri, Tírvia i Ribera de Cardós. La principal novetat d’enguany serà l’agermanament amb un nou projecte de l’Associació Loser Surfers, la Mountain Calling, que preveu la neteja dels hàbitats naturals d’espècies locals i singulars, com el gall fer o el bernat pescaire. Totes les deixalles recollides quedaran exhibides del 19 al 30 d’octubre al centre de la Plaça Caterina Albert de Sort.


Ofici de lector: Vigència de Montaigne\nVigència de Montaigne\nTítol: How to live. A life of Montaigne\nÉs difícil no comprovar la vigència actual dels provectes escrits de Michel de Montaigne. Fins i tot m’atreviria a assegurar que, d’entre tots els clàssics europeus –i amb la probable excepció de Shakespeare-, és Eyquem el que més presència ha guanyat, el més sol·licitat per molts i molt diversos escriptors actuals. ¿Què busca un escriptor d’avui dia en Montaigne? Alguna cosa, probablement, d’aquell esperit inaugural que portava el vell senyor de la Muntanya a descobrir el món sota l’acte de narrar-se i d’inspeccionar-se detalladament.\nÉs veritat que la literatura dels Essais es presta a ser usada de vademècum. Assegut a la seua torre, l’escriptor simplement observa la vida, la confronta amb els clàssics i prova de traure’n alguna moralitat manifesta. Tal com confessa, “com em trobava completament desproveït i buit de qualsevol altra matèria, em vaig presentar a mi mateix com a argument i tema”. I després rebla: “És l’únic llibre al món de la seua espècie, d’una intenció esquerpa i extravagant” (Assaigs, 2, cap. VIII). I amb aquest dos vectors, les vicissituds del propi escriptor com a tema i l’originalitat manifesta, naixia l’impuls literari que més ens fascina avui dia.\nEntenc l’èxit del llibre de Bakewell. De vegades consisteix, simplement, a trobar la cita oportuna, que resulta impagable. Com quan ens recorda, per exemple, aquest interrogant retòric: “¿Qui no veu que he agafat un camí pel qual caminaré, sense descans i sense dificultat, mentre hi haja tinta i paper al món?” (3, IX). Això, d’una altra manera, ho va deixar escrit com a epitafi Joan Fuster: “I morir deu ser deixar d’escriure”.\nLes cites en català de Montaigne són, per cert, de Vicent Alonso. Cap prova de major pes en favor del vigor de la presència montaignenca entre nosaltres que els tres volums complets amb la traducció dels Assaigs que li ha publicat l’editorial Proa entre 2006 i 2008. Gràcies a això podem accedir a la deliciosa verborrea del gran clàssic en el nostre propi idioma. I no és l’únic cas d’interés recent pel tema. L’home de Montaigne. Una lectura dels Assaigs, de Joan Lluís Llinàs, és de l’any 2009 (Premi Carles Rahola 2008).\nMontaigne, això és un fet, està de moda. Ningú com ell per a enxampar la intensa fragmentàlia del món, per auscultar-se el pensament i per a ensenyar a propis i estranys, si cap, que cal retirar-se a la pròpia torre per a traure en clar alguna cosa útil a propòsit de l’existència. Ni que només siga per a arribar a la conclusió, com també va explicar Joan Fuster, que “els llibres no supleixen la vida, però la vida tampoc no supleix els llibres”…\nArticle publicat originàriament en www.idees.net\nPublicat per Senyals de fum a 16:41\nEtiquetes de comentaris: Sarah Bakewell\nHoste de totes les elegàncies\nUn país amb remei\nCap a l'assaig de muntanya


Merkel recorda a Hollande que el pacte fiscal és irreversible - Diari de Girona\nMerkel recorda a Hollande que el pacte fiscal és irreversible\nLa cancellera afirma que el rebrà «amb els braços oberts», però reitera que un tractat no es pot tornar a negociar\nefe / ddg 08.05.2012 | 10:15\nEl creixement, l'ocupació i la introducció de reformes en el pacte europeu d'austeritat es troben entre els principals objectius del president electe de França, el socialista François Hollande, qui ja ha rebut el missatge d'Alemanya que aquest acord fiscal no és renegociable. Precisament, una vegada hagi pres possessió com a cap d'Estat de França el proper dia 15, Hollande viatjarà a Alemanya, on la cancellera federal, Angela Merkel, va assegurar que el rebrà "amb els braços oberts", encara que va insistir que el pacte fiscal no és renegociable, com cap altre tractat europeu després d'uns comicis en un país, "perquè, si fos d'aquesta manera, no es podria treballar a la UE".\nMerkel, qui va tenir en el president sortint de França, el conservador Nicolas Sarkozy, un gran aliat, va destacar que Alemanya treballarà amb Hollande "intensament" a la recerca d'una fórmula per "aconseguir a la vegada una consolidació pressupostària i un creixement sòlid", ja que "l'un no pot funcionar sense l'altre".\nI és que ahir mateix, després de conèixer-se la seva victòria a les urnes, el candidat socialista va destacar la seva intenció de donar a la construcció europea una dimensió de creixement i ocupació i, hores després, va destacar que el seu triomf electoral suposa "un canvi per a Europa".\nHollande vol plantejar a Merkel una reforma del tractat europeu signat a principis de març que inclogui mesures de reactivació econòmica, com a contrapès al rigor pressupostari. A més de fer-ho amb Merkel, el president electe es reunirà properament amb el president de la Comissió Europea, José Manuel Durao Barroso, per discutir una agenda basada en el creixement i l'ocupació.\nSobre això, el comissari europeu d'Ocupació i Afers Socials, Laszlo Andor, va afirmar que la campanya electoral d'Hollande ha contribuït que en la política europea es "posi molt més èmfasi en el creixement i l'ocupació".\nJuntament amb el creixement, el treball, el pacte europeu i les polítiques socials, el candidat socialista durant la campanya electoral ja havia anunciat la seva intenció d'avançar a finals d'aquest any la retirada de les tropes franceses de l'Afganistan, assumpte del qual el secretari general de l'OTAN, Anders Fogh Rasmussen, preveu parlar aviat amb el proper president francès.\nPer altra banda, el diputat socialista d'origen català Manuel Valls és el preferit dels francesos per ser nomenat primer ministre, per davant de la líder del Partit Socialista (PS), Martine Aubry, segons un sondeig publicat pel diari Le Parisien. Valls, alcalde d'Evry (sud de París), nascut el 1962 a Barcelona, és el preferit per al 26% dels francesos, encara que no és l'elegit pels electors d'Hollande, entre els quals només rep el suport del 18%.\nEl predilecte dels votants d'esquerres és el president del grup parlamentari socialista i alcalde de Nantes (oest de França), Jean-Marc Ayrault, amb el 30% d'adhesions, encara que el diputat només és tercer quan es pregunta al conjunt dels francesos, amb el 18%. Aubry és segona en les preferències tant si es pregunta tots els ciutadans (1%) com entre els d'esquerres (28%).\nTant Valls com Aubry van participar a les primàries amb les quals els socialistes van elegir el novembre passat el seu candidat a la Presidència, en les quals finalment es va imposar Hollande.\nAltres noms esmentats per al lloc de cap de Govern són el de l'exministre Pierre Moscovici (11%), director de la campanya d'Hollande, l'exprimer ministre Laurent Fabius (8%) i el responsable del programa econòmic del candidat, Michel Sapin (6%). El president electe no ha revelat qui serà el seu primer ministre, encara que en successives entrevistes ha assegurat que haurà de ser algú "que conegui bé l'Assemblea". Divendres passat va afirmar que el nom de l'elegit "dependrà de l'amplitud de la victòria", sense donar més detalls.\nEl sondeig de Le Parisien també revela que el 35% dels francesos es mostra disposat a votar pel PS en les legislatives de juny, davant del 33% que afirma que votarà per la conservadora Unió per un Moviment Popular (UMP), el 17% per l'ultradretà Front Nacional (FN) i el 10,5% pel Front d'Esquerres.\nParal·lelament, Sarkozy no participarà en la campanya per a les eleccions legislatives, segons va confirmar el secretari general del seu partit, la UMP, Jean-François Copé. Copé no va voler avançar si el president sortint es retirarà completament de la política, com havia assenyalat fa unes quantes setmanes, però pel que sembla Sarkozy ja ho hauria anunciat als seus col·laboradors.\n"Em resulta difícil parlar en el seu lloc", però en qualsevol cas "el meu vincle amb ell seguirà sent molt fort", va comentar el número 1 de la UMP, que va avançar que de cara als comicis legislatius del 10 i del 17 de juny "farem alguna cosa col·lectiva".\nPer part seva, el cap del Govern, Mariano Rajoy, va afirmar que la seva "obligació" és col·laborar amb el president electe francès i el va felicitar i li va desitjar sort per telèfon, encara que el PSOE li va demanar un pas més i el va instar a sumar-se al seu discurs a favor del creixement a la UE.\nEl líder del PSOE, Alfredo Pérez Rubalcaba, va mostrar la satisfacció del seu partit per la victòria d'Hollande en veure en el socialista gal "una esperança per sortir de la crisi amb polítiques econòmiques diferents". Davant del seu entusiasme, Rajoy va preferir la prudència: "La meva obligació és entendre-m'hi i intentar fer coses conjuntament en benefici de França, d'Espanya i d'Europa", va manifestar, convençut que el discurs d'Hollande i les receptes d'austeritat de Merkel són "perfectament compatibles".\nEn una breu conversa cordial, Rajoy va confiar que els dos països mantindran el clima de col·laboració i confiança que ha presidit les relacions bilaterals i el seu treball en el si de la UE. En aquest context, el ministre d'Interior, Jorge Fernández Díez, es va mostrar convençut que la col·laboració en matèria antiterrorista seguirà sent "exactament igual de magnífica i esplèndida".\nPel que fa a Catalunya, la Generalitat va preferir veure també un missatge de "certa esperança" en la victòria d'Hollande. El portaveu del Govern català, Francesc Homs, va considerar important que els líders europeus comencin a canviar de discurs perquè més enllà de les "necessàries" mesures d'austeritat és "urgent" engegar iniciatives que afavoreixin el creixement. Més radical va ser la reacció d'ICV, el secretari general del qual, Joan Herrera, va estimar que la victòria d'Hollande servirà per "acabar amb el disbarat de l'austeritat".\nHollande també venç a la Catalunya Nord. Espanya Internacional


Alzira crea la nova àrea de Benestar Animal per evitar els maltractaments i l'abandó\nInicio Valencia La Ribera Alta Alzira crea la nova àrea de Benestar Animal per evitar els maltractaments...\nAlzira crea la nova àrea de Benestar Animal per evitar els maltractaments i l’abandó\nEl projecte s'ha presentat a Alzira.\nLa iniciativa també impulsa una borsa d’adopció animal de la que formaran part gossos que han sigut abandonats i gats de les colònies felines del municipi\nAquest dimecres s’ha presentat en roda de premsa la nova àrea de àrea de benestar animal dins del departament de Sanitat, que tractarà de pal·liar el problema del maltractament i l’abandó animal.\nDes d’esta nova àrea es treballarà activament en dos vessants: d’una banda evitar l’abandonament d’animals i fomentar l’adopció d’animals, i per altra fer un seguiment dels possibles casos de maltractament. L’àrea de benestar animal comptarà amb la col·laboració de diferents protectores i associacions d’animals, així com d’assessorament policial i jurídic. La primera iniciativa d’esta nova àrea és la creació d’una borsa d’adopció animal, de la que formaran part gossos que han sigut abandonats i gats de les colònies felines del municipi.\nSegons la regidora de l’àrea, Gemma Alós, «la creació d’esta nova àrea respon a la necessitat de fer front a dos problemes fonamentals. Per una banda l’increment de l’abandonament animal arran la pandèmia i, d’altra, poder controlar de forma directa els casos de maltractament animal com el que va ocórrer fa unes setmanes amb un ‘husky’. L’objectiu és també, en un futur, poder promocionar campanyes i organitzar xarrades que ajuden a reduir esta problemàtica amb la conscienciació de la ciutadania».\nPer la seua banda, l’alcalde de la ciutat, Diego Gómez, ha assegurat que l’objectiu del Govern local és continuar treballant per a millorar el benestar dels animals perquè encara queda molt a fer en esta matèria. «Som una ciutat amiga del animals i sempre hem treballat per a dignificar-los. Hem posat en marxa la gestió de colònies felines o la replega d’equins abandonats i per a portar a terme la nostra tasca comptem amb la col·laboració de departaments municipals com la policia, protectores i veterinaris entre altres. Ara, el nostre objectiu és seguir treballant i fer un pas més per al benestar animal».\nArtículo anteriorEl Festival Música i Lletra de Xàtiva amplia aforament per Ferran Palau i El Petit de Cal Eril en exhaurir entrades a una setmana del concert\nArtículo siguienteEl polideportivo de Quart de Poblet cerrará sus puertas desde junio hasta septiembre\nL’Ajuntament d’Alzira dóna recomanacions davant de l’augment de la processionària dels pins


5 millors alternatives gratuïtes de Stardock Fences per a Windows - Guies\n5 millors alternatives gratuïtes de Stardock Fences per a Windows\nSi teniu un munt de desordre i mala gestió al vostre escriptori, Tanques Stardock l'aplicació pot ser la solució per a vosaltres. Aquesta aplicació de pagament us permet organitzar i gestionar les dreceres i les aplicacions de l’escriptori amb una presentació ordenada i categoritzada.\nHem compilat una llista d'aplicacions similars que són totalment gratuïtes i que són igual de còmodes d'utilitzar. Us mostrem què són i com podeu utilitzar-los. Podeu triar l’alternativa Fences que millor s’adapti a les vostres necessitats. Resum ràpid amagar-se 1 Què és Stardock Fences i per què utilitzar-lo? 2 Alternatives gratuïtes de Stardock Fences per a Windows 2.1 Tanques Tago 2.2 Massa llocs 2.3 SideSlide 2.4 xLaunchpad 2.5 RocketDock 3 Paraules de cloenda\nQuè és Stardock Fences i per què utilitzar-lo?\nAmb l’ús dels nostres ordinadors, tendim a afegir més i més fitxers i carpetes als nostres ordinadors de sobretaula que s’han d’organitzar. La gestió dels fitxers, carpetes, enllaços i altres materials del nostre escriptori ens pot ajudar a navegar per les dades més ràpidament i fer que la nostra vida sigui una mica més fàcil.\nAixò és exactament el que fa Stardock Fences. Esborra el nostre escriptori i mou tots els fitxers als contenidors i els organitza en conseqüència.\nAixò neteja la malla d’icones dels nostres escriptoris i les organitza automàticament en espais de treball designats, coneguts com a tanques. Es poden personalitzar en funció de temes, colors, mides i canviar-ne el nom. A més, també podeu moure i gestionar els diferents continguts de les tanques i afegir-los o eliminar-los.\nL'aplicació Stardock és realment un estalvi de vida per a les persones que realitzen tasques molt importants i no volen dedicar-se al temps per organitzar especialment els seus escriptoris.\nNo obstant això, l’inconvenient d’això és que l’aplicació es paga. Ofereix un període de prova gratuït de 30 dies, però només després d’introduir la vostra informació financera.\nAlternatives gratuïtes de Stardock Fences per a Windows\nInternet s’omple d’aplicacions similars a les tanques Stardock i, per descomptat, són gratuïtes. Cadascun té la seva pròpia funcionalitat i diferents funcions per oferir. A continuació es mostra una llista de les que creiem que són les millors alternatives gratuïtes per a l’aplicació.\nTago Fences és la millor alternativa gratuïta Fences. Proporciona gairebé la mateixa funcionalitat i característiques que les mateixes tanques Stardock. Podeu crear diverses tanques i organitzar-les segons el vostre desig. A més, també té una característica interessant per canviar entre les dues vistes de l’escriptori des dels dos punts a la part inferior de la pantalla, oferint-vos una experiència semblant al mòbil.\nPodeu personalitzar les diferents tanques de totes les maneres o afegir i eliminar les existents. Aquesta aplicació us ajuda a ordenar el vostre escriptori sense problemes, alhora que us permet navegar ràpidament al fitxer adequat organitzant-los.\nDescarregueu i instal·leu Tago Fences des d'aquí.\nMassa llocs és un altre programa gratuït per navegar ràpidament per les carpetes del vostre PC. A més, de manera similar a les tanques Stardock i Tago, també fa tanques a l’escriptori per organitzar-les categòricament. Podeu arrossegar i deixar anar icones dins i fora d’aquestes tanques, així com gestionar-ne les ubicacions i els temes.\nTambé té una tanca que conté totes les dreceres de les vostres carpetes importants, com ara a l’exemple anterior. Això ajuda els usuaris a moure's ràpidament per diferents carpetes, sense navegar per File Explorer a Windows.\nDescarregueu i instal·leu Nimi Places a partir d’aquí completant el Captcha.\nSideSlide és una mica diferent del que ja hem comentat. Tot i que no proporciona la mateixa tanca que l’altre programari, però proporciona accessos directes per a la navegació ràpida i els contenidors. La part més clara és que té una sindicació Really Simple (RSS) integrada, que es pot utilitzar per llegir les darreres notícies i blocs des d’un mateix lloc.\nAquesta finestra de navegació ràpida s’amaga a la cantonada de la pantalla i es pot ampliar des de qualsevol lloc del Windows. Fa que la navegació per fitxers i carpetes sigui molt ràpida amb dreceres i contenidors personalitzables.\nDescarregueu i instal·leu SideSlide des d'aquí.\nxLaunchpad és un altre programa gratuït per gestionar les icones, les dreceres, els fitxers i les carpetes de l'escriptori. No us proporciona contenidors i tanques precisament, però us ofereix una experiència semblant a la de les tauletes en general. Es fa càrrec de l’escriptori i l’ordena. A més, classifica determinats elements, com ara dreceres de configuració diferents, o certs tipus de fitxers en grups per facilitar la gestió. Per descomptat, tot es pot personalitzar.\nEls dos punts de la part inferior indiquen que podeu fer lliscar les diferents pantalles, com en una tauleta o un telèfon mòbil. També podeu ampliar els grups per accedir ràpidament a allò que hi ha dins.\nTambé podeu accedir a la seva finestra de configuració mitjançant la icona de la safata de notificacions, que us ofereix un munt de personalitzacions i altres configuracions mitjançant diverses pestanyes.\nL’inconvenient de l’ús de xLaunchpad és que cal accedir-hi mitjançant la icona de la safata de notificacions cada vegada que el vulgueu utilitzar. Per tant, haureu de minimitzar qualsevol aplicació en mode de pantalla completa per accedir a aquesta utilitat.\nDescarregueu i instal·leu xLaunchpad des d'aquí.\nRocketDock és una utilitat mínima però útil que proporciona als usuaris un accés i navegació ràpids al vostre sistema. Crea una barra al lateral de la pantalla que és fàcilment accessible simplement posant el ratolí a prop. Sempre està disponible i no ocupa la pantalla, ja que es pot personalitzar per amagar-la i només es pot veure quan calgui.\nProporciona una funcionalitat simple d'arrossegar i deixar anar i es pot configurar per alinear-lo a qualsevol costat de la pantalla. Tot i això, només és accessible al centre dels laterals.\nLa utilitat proporciona accés ràpid als seus usuaris, però no proporciona tanques ni agrupacions d'icones i dreceres. Tot i això, és ideal per a persones que desitgen una superposició de pantalla mínima i una navegació més ràpida a través de dreceres.\nDescarregueu i instal·leu RocketDock des d'aquí.\nÉs possible que la gent no pensi en les tanques Stardock com un element essencial, sobretot perquè es tracta d’una aplicació de pagament. Però per als usuaris que han utilitzat aquestes aplicacions en el passat, són ideals per realitzar tasques amb tranquil·litat i mal de cap innecessaris de navegació a través de File Explorer.\nUs recomanem que proveu primer aquestes aplicacions gratuïtes segons els vostres requisits abans de comprar una llicència per a les tanques Stardock. Hi ha la possibilitat que us agradi el programari gratuït i no busqueu cap aplicació de pagament.


Quin món després d'Hiroshima? - Delas\nQuin món després d’Hiroshima?\nLloc: Casa de la Cultura, Carrer de Castellví, 8, 08173 Sant Cugat del Vallès, Barcelona\nOrganitza: Centre Delàs d'Estudis per la Pau, en col·laboració amb International Peace Bureau i Gensuikyo\nQuin món després d’Hiroshima? Acte commemoratiu del 70 aniversari de la bomba atòmica per la prohibició i abolició de les armes nuclears.\n5 d’octubre de 2015, Casa de la Cultura de Sant Cugat del Vallès\nHibakusha, en japonès, és la paraula amb la qual s’anomena els supervivents de les bombes atòmiques, llançades a Hiroshima i Nagasaki el 1945. Setanta anys després de la major tragèdia nuclear que ha conegut la humanitat, l’arsenal nuclear mundial s’estima en 17.000 bombes, capaç d’acabar, varies vegades, amb tota la vida de la Terra.\nAmb el fi de conscienciar la població sobre e lperill que continuen representant les bombes atòmiques, els Hibakusha es dediquen a transmetre les seves histories, lluitant així per la construcció d’un món just, pacífic i sense armes nuclears.\nEl Centre Delàs d’Estudis per la Pau, en col·laboració amb el International Peace Bureau i Gensuikyo té l’honor d’organitzar, en presència d’uns supervivents d’Hiroshima, un acte commemoratiu del 70è aniversari del llançament de la bomba nuclear, fent així una crida pel desarmament nuclear i la pau. Com a activitat organitzada dins del marc de la Campanya Internacional per l’Abolició de les Armes Nuclears (ICAN), l’objectiu de l’acte és el de sensibilitzar la opinió pública i les institucions polítiques sobre el perill que representen les armes nuclears per a la humanitat, i per a forçar un posicionament clar per un tractat de prohibició de les armes nuclears.\n5 d’octubre de 2015 • Sant Cugat\nSusanna Pellicer, tinent d’alcalde de Benestar i Ciutadania, Ajuntament de Sant Cugat\nMasashi Ieshima, supervivent d’Hiroshima, membre de Toyuka (Federació d’asociacions de supervivents de la bomba atòmica en Tokyo)\nKuniko Kimura, supervivent d’Hiroshima, membre de Kunikos (Asociació de supervivents de la bomba atòmica en Chiba) i assistent de la Secretaria General de Gensuikyo\nTeresa de Fortuny, investigadora del Centre Delàs d’Estudis per la Pau, coautora del llibre “Risc i amenaces de l’arsenal nuclear”\nDescarrega el cartell de l’acte ¿Quin món després d’Hiroshima?\nMasashi va nèixer el 1942 a Hiroshima. En el moment del bombardeig, Masashi tenia tres anys i estava jugant dins a casa seu, a uns 1,8 kilòmetres del centre de l’explosió. Com a supervivent de la bomba d’Hiroshima, Masashi va decidir unir-se a Toyukai (Federació d’associacions de supervivents de la bomba atòmica a Tokyo) per lluitar a favor de l’abolició i la prohibició de les armes nuclears. Actualment es dedica a compartir la seva experiència amb les generacions més joves.\nKuniko va nèixer el 1940 i és una supervivent d’Hiroshima. Tenia 5 anys quan va ser llançada la bomba nuclear sobre la seva ciutat. Per sort, ella es trobava a uns 1,7 kilòmetres del epicentre i va poder sobreviure a l’atac nuclear. En 2005, Kuniko es va unir a l’associació de supervivents de la bomba atòmica en Chiba (prop de Tokyo) i des de llavors utilitza la seva experiència com activista per a l’abolició i la prohibició de les armes nuclears. Dedica la seva vida a explicar la seva experiència a la gent de la seva comunitat, a Japó i a l’estranger, i treballa com a assistent de la secretaria general de la associació Gensuikyo.\nEl Centre Delàs participa en la Campanya internacional per a l’Abolició de les Armes Nuclears (ICAN). Aquesta campanya global pretén mobilitzar a la gent de tots els països per a que exigeixin als seus governants donar suport i iniciar les negociacions per a l’elaboració d’un tractat de prohibició de les armes nuclears. A Espanya, el Centre Delàs impulsa la iniciativa a partir d’activitats de sensibilització sobre l’enorme perill que representen les armes nuclears per a la humanitat.\nPer a saber més sobre la Campanya Internacional per l’Abolició de les Armes Nuclears\nLlibre: Riscs i amenaces de l’arsenal nuclear: raons per a la seva prohibició i eliminació\nLlibre publicat per l’editorial Icaria que, en el context de la revisió del TNP, recopila de manera profunda els perills constants derivats de la mera existència de les armes nuclears: l’enorme numero d’accidents registrats, la possibilitat del inici d’un conflicte nuclear a causa d’un error humà o tècnic i les probes sobre el terreny d’aquesta tipologia d’armament.\nArticle: Dia internacional per a l’eliminació total de les armes nuclears


El Nàstic vol, contra el Mallorca, mantenir la seva imbatibilitat al Nou Estadi de Tarragona - Esport3 - TV3 i Catalunya Ràdio\nEl Nàstic vol, contra el Mallorca, mantenir la seva imbatibilitat al Nou Estadi de Tarragona\nAquest diumenge els tarragonins reben el Mallorca, el millor rival, a priori, per continuar sense perdre a casa en aquesta Lliga\n19/09/2015 - 16.51\nVicente Moreno, seguint a la banda el partit contra l'Elx\nEl Nàstic de Tarragona rep aquest diumenge el Mallorca (17.00) que entrena l'exblaugrana Albert "Chapi" Ferrer amb l'objectiu de mantenir la seva imbatibilitat com a local al Nou Estadi. Els tarragonins, a més, intentaran fer oblidar a la seva afició la mala imatge que van oferir al camp de l'Elx la setmana passada, i que els va costar la seva primera derrota de la temporada.\nEls homes de Vicente Moreno han sumat 4 punts en els dos partits que han jugat com a locals. Al davant, el Mallorca ha caigut en els seus 2 desplaçaments de la temporada. Tot i això, només 3 punts separen a la classificació el Nàstic, sisè a la classificació, dels balears, dissetens.\nEl conjunt de Tarragona presentarà canvis en el seu onze titular, que, segons el seu entrenador, no estan motivats per "la derrota contra l'Elx". Rayco, Mossa, Tejera i Iago Bouzón són alguns dels principals candidats a obtenir un lloc en l'onze titular.\nEl Nàstic encaixa la primera derrota a Elx (1-0)


4potes: d’octubre 2013\n22/09/2013 Collida de bolets (amb la Victòria)\nDes de que la Victòria no pot venir a caminar, fem una trobada anual: a vegades només un dinar, a vegades una petita excursió i un dinar, a vegades alguna activitat diferent com l'ecorail i un dinar, etc, el que està clar és que un dinar hi ha de ser, jejeje! Enguany vam acordar anar a collir bolets i després, és clar, dinar. Però, entre que no vam quedar gaire d'hora perquè nosaltres el dia anterior havíem fet la Marxa de resistència entre l'Alt Camp i la Conca de Barberà, entre que vam anar a un dels típics llocs que tenim a prop per collir bolets, i entre que el bosc estava a petar de boletaires, la veritat és que pocs bolets vam trobar, collir, caçar o com en vulgueu dir: algun rovelló, alguna bromosa, alguna altra espècie, i molts cama-secs (sort d'ells perquè sinó les nostres cistelles haguessin fet pena). Bé, el que compta és que vam passar una bona matinal junts, jejeje.\nPublicat per bitxo a 19:32 Cap comentari:\nUbicació: 17512 Les Llosses, Girona, Espanya\n21/09/2013 IV Marxa de resistència entre l'Alt Camp i la Conca de Barberà\nPrimer any que fèiem aquesta marxa. De fet, aquesta era la primera vegada que formava part de la CCCR. No és de les més dures però la calor ens les va fer passar punyeteres.\nMarxa de resistència entre l'Alt Camp i la Conca de Barberà:\n4.300 m de desnivell acumulat\nEl papa i jo vam tardar 12h 46m\nCom el seu nom indica, la marxa passa per punts de la comarca de l'Alt Camp i de la comarca de la Conca de Barberà. A nosaltres ni tan sols ens sonava el poble on començava i acabava la marxa: El Pla de Santa Maria. Ara, gràcies a la marxa, coneixem una mica aquesta part de Catalunya.\nVam començar per una pista i, just quant començava a pensar que la marxa era poc interessant i li vaig fer notar al meu pare i ell em va dir que estava igual, vam agafar un corriol de pujada que, com més a prop del cim ens portava, més ens agradava (més dret i més dificultat) però més embús encabia (normal, ja que estàvem als primers kms i encara anàvem tots molt junts). Fet el corresponent cim, es va acabar l'embús ja que a la baixada tothom corre (i a vegades desapareixen tan ràpid que sembla que volin) i ja no vam trobar més embussos en tota la caminada (lo típic, com més kms fets més distanciats els participants). Això va ser la tònica de la marxa: massa pista i pocs corriols pel nostre gust. Com a mínim, les pistes no eren planes sinó que feien una mica de puja-baixa i els pocs corriols que vam fer van ser ben entretinguts i curts però drets, de fet, em sentia estúpida però després de tanta pista "fàcil" em movia pels corriols d'una manera força maldestre! I encara una altra tònica de la marxa: poca vegetació i, la veritat, un paisatge bastant monòton però d'aquesta manera teníem un regal cada cop que assolíem els punts més alts (St Ramon o això crec recordar, Selmella, Montclar, i Miramar) perquè llavors davant nostre teníem vistes del mar, de molins de vent, de vinyes, d’altres cims propers i Montserrat a la llunyania, en definitiva, vistes del Camp de Tarragona (una gran extensió plana). Una de freda i una de calenta, jajaja, però tornaria a fer la marxa.\nEl més xungo va ser la calor. Realment va ser un encert que la marxa comencés al matí ben d’hora perquè a la que va sortir el sol va començar la calor i com més anava el dia més xafogor i menys arbres i menys ombres... Les 2 primeres pujades (St Ramon o això crec recordar, i Selmella) encara les vam fer a la fresca i/o per zones ombrívoles. Però St Miquel de Montclar cap allà al km 20 i poc ja no. Aquest cim de "només" 948 m el vam fer en plenes hores de sol així que no va ser fàcil: la calor i el corriol de pujada van ser una mala combinació. Però, bé, xino-xano s'arriba a tot arreu. I, un cop dalt i vista l’ermita i les runes de la torre de defensa, encara vam tenir esma de desviar-nos de la marxa un moment i carenejar una mica per arribar-nos fins al vèrtex que també corona St Miquel de Montclar. Amb això tenim un 100 cim més :) Després, bàsicament pista sota un sol asfixiant fins arribar a l’avituallament del dinar. Aquest va ser un tram que se’m va fer etern: per la pista, per la monotonia del paisatge i perquè tenia ganes de parar perquè estava farta del sol però, nooo, vaig anar fent tot intentant ocupar la ment amb altres coses que no fossin la marxa i la calor. El dinar, a Barberà de la Conca, va estar súper bé: taules, cadires, entrepans variats, begudes variades, lavabo i, el més important, ooombra! Feia pal aixecar-se i, de fet, molta gent s’hi va estar una bona estona però nosaltres vam estar-hi el temps just i necessari. Al reprendre la caminada, baixón moral al veure que altra cop tocava pista i sol però, sorpresa!, la darrera pujada, Miramar, va ser per una zona ombrívola, genial! La pujada se les tenia però a l'haver-hi sombreta i a l'haver repostat durant el dinar, va semblar que el meu cos retornava a un estat decent i vaig fer aquest tram molt millor del que a priori em pensava. Finalment baixada per pistes vàries fins al Pla de Santa Maria, on tampoc vam ensopegar calor perquè ja era a finals de la tarda. Aquí el meu pare es va entretenir tastant raïm d'algunes vinyes.\nA destacar els avituallaments d'aquesta marxa, que van ser realment esplèndids. Croissants de xocolata, entrepans, fruita, etc. Per beure: vi, cervesa, sucs, coca-coles, begudes isotòniques, i evidentment aigua. Amb la calor que va fer, és d'agrair tanta varietat i abundància de beguda.\nUn cop més, gràcies a una marxa, he trepitjat punts de la geografia catalana que desconeixia i que, com tots, tenen el seu què.\nCom a anècdota comentar que anant en cotxe fins al Pla de Santa Maria ens vam liar per terres tarragonines i tornant en cotxe fins a Manlleu ens vam liar per terres lleidatanes, vam trobar com un forat negre entre Igualada i el Pla de Santa Maria tant anant com tornant i el que havia de ser un plis-plas amb el cotxe va ser tota una volta turística. De tornada tan em feia però d'anada em va entrar cert nerviosisme pensant que igual no arribàvem a l'hora per fer la marxa...\nPublicat per bitxo a 22:50 Cap comentari:\nEtiquetes de comentaris: 100 cims, CCCR 2013\nUbicació: 43810 El Pla de Santa Maria, Tarragona, Espanya\n14/09/2013 Matagalls - Montserrat\nAquesta carismàtica marxa de resistència, la Matagalls - Montserrat, té uns 85 km i uns 6.000 m de desnivell acumulat que, com el seu nom indica, van de Collformic (als peus del Matagalls) fins dalt la plaça del monestir de Montserrat.\nEl meu pare hi ha participat sens falta les darreres 5 edicions i, any rere any, ha anat rebaixant el seu temps:\n2009 (papa i jo, en la nostra 1a caminada de 24 hores): 20h 38 m\n2010 (papa): 17h 20m\n2011 (papa): 16h 27m\n2012 (papa): 16h 05m\n2013 (papa): 15h 32m\n34 edicions ja d'aquesta marxa i uns 3.000 participants en cadascuna de les darreres edicions i perquè es fixa aquest límit! Flipo amb l'organització, no ha de ser fàcil mantenir això any rere any! Però, com sempre, hi ha coses a millorar... Sembla ser que aquest any els avituallaments no han estat gaire generosos. I, com en els darrers anys, han fet algun petit canvi al recorregut, poc a poc van traient els trams més tècnics que acostumen a ser també els més bonics, poc a poc la van encarant més pels corredors.\nRitual dels darrers anys: dissabte d'hora havent dinat portar al meu pare a la sortida, a Collformic on hi ha un embús de cotxes i de gent, veure'l passar per Aiguafreda a grans gambades, anar pitant a casa a descansar i diumenge aixecar-me ben d'hora ben d'hora per veure com arriba a Montserrat amb la primera claror del dia. Com sempre mil i una cares conegudes i com sempre la sensació de que jo també podria estar allà fent-la però... millor que no ja que hi ha moltes altres caminades com aquesta i amb menys aglomeracions (tot i que l'ambient és insuperable, a les marxes casolanes no et sents tan un número), ja he trepitjat bastant aquest entorn, és just una setmana després de la Circular al Pantà d'Oliana, així el meu pare va al seu ritme i any rere any es va superant...\nPublicat per bitxo a 21:09 Cap comentari:\nUbicació: Montserrat, Muntanya Montserrat, 08293, Barcelona, Espanya\n07/09/2013 V Circular Pantà d'Oliana\nAquesta és la primera caminada de la CCCR un cop acabat l'estiu, així que normalment la fèiem súper descansats però aquest any no, aquest any la fèiem només una setmana després de l'animalada de Montserrat, jo havent tingut agulletes fins dijous... A més, hi havia previsió de fortes pluges...\nAl final, la pluja no va ser res en comparació a la que va caure l'any passat amb abundància, llamps, trons i calamarsa. Enguany ens va ploure una miqueta a la sortida, i després a finals de la tarda i un tros de la nit però sense intensitat i sense llamps i calamarsa i coses d'aquestes. La veritat és que vam tenir una temperatura ideal ja que a l'estar ennuvolat durant tota la caminada no vam patir la xafogor mortal que acostuma a haver-hi en aquella zona.\nPerò el no anar descansada sí que em va afectar i des d'un bon començament! A la primera pujada, que és als primers kms, vaig notar com m'anaven retornant les agulletes que m'havien marxat només dos dies abans, i em vaig acollonir una mica, la veritat. Així que li vaig dir al meu pare que a les pujades anés a poc a poc i jo, que constantment miro l'hora no només a les caminades sinó sempre en el meu dia a dia, vaig decidir no mirar el rellotge fins al final ja que em semblava que anava a pas de tortuga i no volia posar-me nerviosa veient que potser anava fregant els talls de pas. I, ben xafada, vaig anar fent. I encara ara no ho entenc però va i vam tardar menys que l'any passat!\nCaracterístiques de la Circular al Pantà d'Oliana:\n6.200 m de desnivell acumulat\nEl papa i jo vam tardar 18h 40m (quasi una hora menys que l'any passat! però un parell d'horetes més que les màquines Pere i Carme)\nNormalment, entre que no és una marxa multitudinària i que la majoria de participants corren, anem bastanta estona sols. Doncs aquest any vam sortir amb en Pere i la Carme (que s'estrenaven en aquesta marxa) fins que ells van prémer l'accelerador o jo vaig prémer el fre i ja a la primera pujada van prendre distància respecte nosaltres, després vam coincidir quasi tot el recorregut, ara al davant ara al darrera, amb una parella de Castelldefels (de fet, devem tenir més o menys el mateix ritme perquè ells també fan la CCCR i en moltes caminades coincidim i fem més o menys el mateix temps). I, tant a la sortida com al primer avituallament on jo sempre arribo KO perquè és just després de la primera pujada, vam comptar amb els ànims de la família que tenim a Oliana. A més, resulta que com que hem participat a 4 de les 5 edicions d'aquesta marxa (ens vam perdre la primera) doncs en alguns avituallaments ens tenen fitxats, jejeje, al de la Font d'Isot que sempre espero amb ànsia perquè en allà se'ns fa de dia i hi trobem l'esmorzar, i al de Peramola on hi arribo feliç perquè és el darrer avituallament abans de l'arribada i ens ofereixen fruita variada i fresca ideal per encarar els darrers kms.\nEl recorregut, en línies generals, va ser el de sempre, però vam detectar alguns punts amb alguna variació de recorregut, no sé si degut a les previsió de fortes pluges. El més destacat va ser el canvi total de recorregut en el darrer tram, de Peramola a Oliana, que en aquesta ocasió va ser per pistes llargues i rectes i, la veritat, una mica avorrides perquè passaven paral·leles a la carretera, o potser vam tenir aquesta sensació perquè eren els darrers kms i estàvem cansats i teníem ganes d'arribar, sort que només van ser 6 kms. Però, com sempre, vam acabar amb un bon regust després d'haver superat 2 dretes pujades que sempre em deixen sense alè (la pujada a Serraseca i la pujada a la Collada del Cal Penya) i 1 eterna pujada per una pista amb moltes curves fins la Font d'Isot, haver fet alguna baixada tècnica plena de pedres, haver passat per pobles ben petits, i haver gaudit de l'entorn muntanyenc i de les vistes als punts més elevats. I, com sempre, l'organització i els voluntaris molt atents i els avituallaments molt esplèndids. Bé, enguany, algú va tenir problemes amb la senyalització.\nA l'acabar no va faltar el bany a la piscina d'Oliana. Crec que quest any vam ser els únics participants de la marxa que el vam aprofitar, segurament el cel ben ennuvolat va desdir a tothom. La veritat és que l'aigua estava gelada, normalment et tires i la notes freda però al cap d'una estona hi estàs bé, doncs aquest cop vaig sortir de l'aigua igual que quant hi vaig entrar, pensant que estava mooolt freda. Però segurament gràcies a l'aigua gelada de la piscina l'endemà no vaig tenir agulletes i això que durant la marxa en notava!!!\nUbicació: 25790 Oliana, Lleida, Espanya\n21/09/2013 IV Marxa de resistència entre l'Alt Cam...


Preguntes freqüents - BSensible\nNecessito un protector de matalàs?\nEls matalassos s’embruten molt amb el temps.\nUn matalàs sense protecció es pot tacar força ràpid: la perspiració natural durant la nit, la pell seca que es desprèn constantment, l’oli que produeix la pell i d’altres factors poden deixar una “taca d’humitat” al llit.\nSi no fas servir un protector de matalàs, tot això pot travessar els llençols i tacar el matalàs, que, un cop brut, és gairebé impossible de netejar.\nSi no protegeixes el matalàs, dormiràs en un llit brut. BSensible és la manera d’evitar-ho!\nEl matalàs és una de les inversions més importants dels dormitoris. Cal protegir-lo.\nDe què està fet BSensible?\nBSensible està fet de TENCEL/SMARTCEL laminat amb poliuretà.\nEl TENCEL es una fibra de cel·lulosa que prové en un 100% de la fusta, principalment de l’eucaliptus, i ofereix una resistència inigualable a la humitat.\nBSensible rellisca o queda arrugat?\nNo, ni rellisca ni queda arrugat. BSensible s’adapta al matalàs i en millora el confort.\nBSensible fa soroll amb el moviment?\nNo, no fa soroll. BSensible és totalment imperceptible!\nTinc un matalàs molt còmode (espuma amb memòria, molles ensacades, gel, làtex, etc.). BSensible limitarà el confort del meu matalàs?\nBSensible és transpirable i no influeix en les propietats del matalàs.\nOn es fabriquen els protectors BSensible?\nEls productes de la gamma BSensible els dissenya i els fabrica Bedding Industrial Begudà SL. És un producte europeu, fet a Catalunya.\nQuè és el que fa que els productes BSensible siguin únics?\nBSensible és l’únic que es comporta com la pell del cos i, a més, és un producte 2 en 1, és a dir, que es pot fer servir com un protector de matalàs i com un llençol de sota ajustable.\nBSensible té propietats cosmètiques, de frescor, termorregulació, resistència a l’aigua, elasticitat i transpirabilitat. Tots aquests avantatges garanteixen un son saludable, regenerant i confortable.\nQuins avantatges suposa fer servir BSensible?\nEls productes BSensible mantenen nets el matalàs i els coixins perquè:\nEviten que penetri la humitat/líquids (suor, vessaments, vòmits, etc.) i, per tant, prevenen els danys de la superfície i l’interior del matalàs.\nA més, els productes BSensible també ofereixen:\nReproducció de bactèries.\nDormir amb BSensible fa suar o dona sensació de calor?\nBSensible està fet d’un teixit suau i transpirable. Té propietats termoreguladores per garantir un son confortable.\nEl meu matalàs ja és antibacterià. Per què hauria de fer servir un producte BSensible?\nBSensible és l’únic teixit hipoal·lergogen que actua de manera natural i sense tractaments químics com una barrera de gran eficàcia contra els bacteris i els àcars.\nAls productes BSensible se'ls afegeix algun producte químic antibacterià?\nNo. A diferència dels protectors de matalàs antibacterians convencionals que hi ha al mercat, els productes BSensible no contenen cap producte químic perjudicial. A més, els productes BSensible han obtingut el certificat Standard 100 d’Oeko-tex.\nSi no tinc assecadora, puc estendre el meu BSensible al sol perquè s'eixugui?\nEl protector de matalassos BSensible em protegeix contra les xinxes?\nCom una barrera i prevenció contra les xinxes, els àcars, els bacteris i els fongs, recomanem una funda de matalàs.\nEl protector de matalassos BSensible em protegeix contra els àcars?\nL’absorció d’humitat excel·lent del Tencel evita la proliferació de fongs i àcars. Dormir en un lloc sec evita la condensació d’aigua, que fa impossible la formació de fongs i redueix enormement la concentració d’àcars.\nQuè vol dir que BSensible té un efecte cosmètic?\nLa composició de la fibra del teixit Dermofresh conté zinc com a element essencial. El zinc és un component fonamental per a l’organisme i la pell. Ajuda a defensar-nos contra les infeccions i estimula els processos de curació.\nEl teixit Dermofresh reuneix les millors propietats del Tencel i de l’òxid de zinc, que es mantenen durant tota la vida útil del producte, fins i tot després de moltes rentades i eixugades.\nBSensible té cura de la teva pell mentre dorms.\nSí, però és possible que escurci la vida útil del producte BSensible i del matalàs.\nSegueix les instruccions de rentat amb atenció.\nPer eliminar taques de sang, remulla el producte amb aigua freda. L’aigua freda dissol i elimina la major part de la taca. La resta acostumen a ser restes de greix, que marxen rentant el producte amb aigua calenta i un detergent alcalí.


Agència Catalana Occident - Àgora Granollers\nÀgora té l'objectiu prioritari de donar a tots els seus clients un servei integral, adequat i personalitzat. Per aconseguir-ho, s'ha implantat una metodologia de treball basada en una millora contínua del servei.\nEls nostres assessors realitzaran una anàlisi exhaustiva de les necessitats més importants per oferir la solució més adequada a través de les cobertures i els capitals òptims. La confiança i la comunicació entre client i consultor són el fonament de l'èxit dels projectes i el puntal de les relacions de llarga durada.\nLa nostra varietat d'assegurances inclou: assegurances de vida, salut, decessos, accidents, llar, comunitats, automòbils i motocicletes, embarcacions, caravanes, assistència en viatges, responsabilitat civil privada, animals domèstics i defensa jurídica familiar.


Bressol de la cervesa artesana | El Camí\nEl boom de la cervesa artesana a casa nostra té el seu embrió a mans d'agossarats emprenedors que van posar fil a l'agulla en recuperar la manera casolana de fer cerveses. Un d'aquests projectes precursors el trobem a Mediona, a la cerveseria Ales Agullons.\nUna de les cerveseries artesanes pioneres de Catalunya. El Carlos i la Montse van començar a elaborar cervesa l’any 2000, i a partir del 2008 van començar a fer-ne distribució.\nUbicada en una masia amb un entorn molt agradable, la cerveseria, ofereix l'oportunitat de saber com s’elabora aquesta beguda i alhora, de tastar-ne les varietats que s’hi elaboren.\nA partir del 2006 va néixer la Mostra de Cervesa Artesana de Mediona que organitzen cada any en col·laboració amb l'Ajuntament de Mediona. Cada any des d’aleshores, el segon dissabte de juny al nucli de Sant Joan de Mediona, s’hi apleguen cervesers d’arreu que ofereixen una gran varietat de cerveses artesanes. Els acompanyen parades de menjar, art, artesania i d’entreteniment i tot amenitzat amb música en directe. Tot un referent a casa nostra pels amants de la cervesa artesana.\nA la terra del vi, la cervesa hi té un lloc privilegiat!


«Terra de somnis» de Sílvia Guitart – Barcelona Photobloggers\n«Terra de somnis» de Sílvia Guitart\nLa fotògrafa Sílvia Guitart presenta, en el marc del II Festival de Músiques Místiques de La Casa Elizalde, una col·lecció d’imatges que formen part de les sèries «Colors de mar» i «Contrasts».\nImatges d’un món a mig camí entre el tenebrós, l’excitant i el romàntic. El mar, tan proper, els boscos, tan desconeguts, tot envaït de colors i sensacions que conviden a somniar, a pensar i a perdre-s’hi.\nData: Del 11 al 22 de desembre de 2006\nPublicado el 12 de diciembre de 2006 Autor OscarCategorías Exposiciones\nAnterior Entrada anterior: Exposició «Nova York 1626-1990. Un relat gràfic de Carles Fontserè»\nSiguiente Entrada siguiente: Cartier-Bresson, Newton y Salgado, en el bolsillo


Consell Comarcal del Maresme - Maltractament Físic\n“Qualsevol acció no accidental per part dels pares/tutors/guardadors que provoquen dany físic sever o malaltia en el nen o el situï en greu risc de patir-ho”.\nMacadures o hematomes en cara, llavis o boca, en zones extenses del cos, l´esquena, natges o cames; en diferents fases de cicatrització o amb formes no normals, agrupats o amb formes o marques de l´objecte amb el que ha estat produïda l´agressió.\nCremades amb formes definides d´objectes concrets, cigarretes o cigars o amb indicadors d´haver estat realitzades per immersió amb aigua calenta.\nFractures de nas o mandíbula o en espiral dels ossos llargs.\nTorçades o dislocacions.\nFerides o raspadures a la boca, llavis, genives i ulls o en la part posterior dels braços, cames o tronc.\nSenyals de mossegades humanes, clarament realitzades per un adult i reiterades.\nTallades o punxades.\nLesions internes, fractures de crani, danys cerebrals, hematomes subdurals, asfixia i ofegament.\nEl maltractament no ha provocat cap lesió en el nen. O el menor ha patit un dany/lesió mínima que no ha requerit atenció mèdica.\nEl maltractament ha provocat en el nen lesions físiques de caràcter moderat o que han requerit alguna mena de diagnòstic o tractament mèdic. El nen presenta lesions en diferents fases de cicatrització/curació.\nEl nen ha requerit hospitalització o atenció mèdica immediata a causa de les lesions produïdes pel maltractament. El nen pateix lesions severes en diferents fases de cicatrització\nCom a mínim en una ocasió s´ha detectat la presencia de al menys un dels indicadors.\nLes lesions físiques no son “normals” en el rang d´allò previsible en un nen de la seva edat i característiques (o bé per la seva major freqüència o intensitat, per ser lesions aparentment inexplicables o no concordats amb les explicacions donades pel nen i/o els pares/tutors/ guardadors, etc.).\nNo s´ha percebut clarament cap dels Indicadors assenyalats, però hi ha un coneixement segur o l´evidència que el nen ha patit alguna de las lesions físiques indicades com a resultat de l´actuació dels seus pares/tutors/guardadors.\nNo existeixen lesions físiques, però hi ha un coneixement evident de que els pares/tutors/ guardadors utilitzen un càstig corporal excessiu o pallisses vers el menor.\nPer a què aquests dos tipus d´accions siguin qualificades com a maltractament físic, haurien d´estar presents els següents factors:La intensitat de la reacció del pare/mare/guardador no es correspon amb la gravetat del comportament del nen.\nO la disciplina administrada no es apropiada o no està en concordança amb els interessos del nen en funció de la seva edat o nivell de desenvolupament.\nSembla que el pare/tutor/guardador no va controlar la seva reacció acabant amb el càstig.A més a més del que hem considerat anteriorment, el nen presenta una reacció de tensió emocional no justificada.


literatura | Page 4 | Espai País Valencià\nVI Festival de Poesia d'Oliva\nRead more about VI Festival de Poesia d'Oliva\nLa LLuna en un Cove dona el 30é premi\nLa Lluna en un Cove acaba de donar el premi al 30è concurs del seu blog http://relatslallunaenuncove.blogspot.com . Mireu l'arxiu del blog per a conèixer el guanyador. La resta de participants també tenen un petit regal...\nI de seguida enceta un altre concurs: el 31è !\nRecordeu que per a participar haureu d'entrar al blog i deixar allà els vostres comentaris. Tothom pot participar!\nRead more about La LLuna en un Cove dona el 30é premi\nIII Premi de poesia Manel Garcia Grau.\nCom cada any, el Centre Cultural Valencià La Nau col·labora amb la convocatòria del Premi de poesia Manel Garcia Grau. Fa ja tres anys que es va instaurar aquest premi en homenatge a la figura de Manel Garcia Grau, poeta, compromés amb la cultura del País Valencià i qui, a més, va ser soci fundador de la nostra associació.\nRead more about III Premi de poesia Manel Garcia Grau.\nStefano Benni a Barcelona!\nEDITORIAL MOLL des de 1934\ndia 17 de febrer a les 19.30\nStefano Benni ve el dia 17 de febrer expressament d'Itàlia per persentar Elianto a Barcelona, i parlar de la seva molt variada feina de narrador, dramaturg, columnista i activista cultural (www.stefanobenni.it).\nRead more about Stefano Benni a Barcelona!\n'El País Valencià vist des de Catalunya'\nValencians pel Canvi i la Universitat de València acaben deditar el quart volum de lobra País Valencià segle XXI.\nEn aquesta ocasió, una vintena d'assagistes afincats a Catalunya donen la seua visió del País Valencià. Els afiliats a Valencians pel Canvi rebran debades un exemplar.\nMés informació a: http://valencianspelcanvi.net\nRead more about 'El País Valencià vist des de Catalunya'\nElies Barberà (Xàtiva) llegirà poemes del seu últim llibre\nAquest dijous, dia 11 de febrer, Elies Barberà llegirà poemes del seu últim llibre, Allà on les grues nien (premi Ausiàs March de Gandia 2009). La lectura serà a les 19.00h a l'FNAC de Triangle (Barcelona), a la Planta de llibres.\nSi teniu ganes i temps, ja ho sabeu. La lectura està oberta a comentaris i xarradeta.\nRead more about Elies Barberà (Xàtiva) llegirà poemes del seu últim llibre


Domingo Lorenzo (C's) lloa el potencial de l'interior de Castelló\nEl candidat de Ciutadans (C’s) al Congrés dels Diputats per la província de Castelló, Domingo Lorenzo, va visitar ahir durant la seua ruta Ciutadana l’interior de la província de Castelló i a assenyalat que “aquesta zona té un enorme potencial i el projecte de Ciutadans vol apostar per ell i es compromet a impulsar-ho”.\nLorenzo ha puntualitzat durant el seu recorregut que “el turisme d’interior té a Castelló un gran ventall de possibilitats, ja que està plena de llocs preciosos amb una llarga tradició gastronòmica, artesanal i cultural”. A més, el candidat ha volgut assenyalar que “el turisme esportiu és un altre dels sectors que millor pot funcionar a l’interior de la província perquè disposa de tots els ingredients que els afeccionats a aquest turisme cerquen”.\nUn dels municipis on ha fets escala el candidat ha sigut Morella, on s’ha entrevistat amb el diputat autonòmic de Ciutadans en Els Corts valencianes, Alberto García, qui li ha traslladat a Lorenzo algunes de les reivindicacions de la zona. “Ciutadans és conscient que hi ha altres sectors com l’agricultura i la indústria que igualment són necessaris i per açò vol potenciar-los en aquesta zona de la província i han d’anar de la mà del turisme”, ha assegurat el candidat.


Oriol Llorà i Gabriela Prado, guardonats amb un premi extraordinari de doctorat de la UPF - Notícia - ISGLOBAL\nEls investigadors han estat reconeguts per les seves tesis en l’àmbit de la funció pulmonar i l’epigenètica de la malària, respectivament\nOriol Llorà Batlle i Gabriela Prado Peralta, participants del Programa de Doctorat en Biomedicina de la Universitat Pompeu Fabra (UPF), han estat distingits amb el Premi Extraordinari de l’Escola de Doctorat d’enguany. Ambdós van dur a terme la seva tesi doctoral a l’Institut de Salut Global de Barcelona (ISGlobal).\nOriol Llorà Batlle, en l’actualitat investigador al Gurdon Institute de la Universitat de Cambridge, va dedicar la seva tesi a la "Caracterització de la conversió sexual i les primeres passes del desenvolupament sexual en el paràsit de la malària humana Plasmodium falciparum".\nLa malària és una malaltia que afecta 200 milions de persones i causa 445.000 morts cada any, principalment degut al paràsit Plasmodium falciparum, responsable de la forma més greu de malària. Els éssers humans contrauen la malària per la picada d’una femella de mosquit Anopheles infectada. Una vegada en l’hoste humà, els paràsits estableixen un cicle crònic de creixement asexual de 48 hores dins els eritròcits. En cada cicle, una petita proporció dels paràsits es diferencien en precursores de gàmetes masculins o femenins anomenats gametòcits. Aquesta és l’única etapa en la qual són capaços d’infectar el mosquit vector i, per tant, constitueix un moment clau per prevenir la transmissió de la malària i aconseguir-ne així l’erradicació.\nLa tesi de Llorà Batlle, dirigida per l’investigadorAlfred Cortés Closas d’ISGlobal, ha identificat una nova ruta de diferenciació sexual que reformula la visió de llibre de text actual sobre la transmissió del paràsit i en destaca la plasticitat en aquest pas clau del cicle de vida. Usant una combinació nova de recombinases condicionals i tecnologia CRISPR / Cas9, també s’ha creat una eina que permet controlar el desenvolupament sexual del paràsit obtenint grans quantitats de gametòcits que faciliten l’estudi de la diferenciació sexual, la qual cosa contribueix potencialment al desenvolupament d’estratègies de bloqueig de la transmissió.\n”Estic molt content de rebre aquest reconeixement ja que posa en valor tota la feina feta, no només per mi, sinó per tot el grup a ISGlobal i els nostres col·laboradors. Espero que el nostre granet de sorra ajudi a desenvolupar noves estratègies per fer front a la malària”, assenyala Llorà Batlle.\nPer la seva banda, Gabriela Prado Peralta, que actualment forma part del departament de Epidemiologia de la Universitat de Zurich, va centrar la seva tesi a “Comprendre el paper del pes i la composició corporal en el desenvolupament i el deteriorament de la funció pulmonar". El treball va formar part del projecte Ageing Lungs in European Cohorts (ALEC).\nLa tesis, sota la direcció de la cap del programa de Malalties No Transmissibles i Medi Ambient d’ISGlobal Judith Garcia-Aymerich, es va proposar superar algunes limitacions de recerques prèvies, com la d’usar l’índex de massa corporal, que no permet distingir els diferents efectes de la massa muscular i la massa grassa en la funció pulmonar. Las associacions trobades van confirmar que l’obesitat té un efecte perjudicial en la funció pulmonar al llarg de la vida.\nEl treball demostra també, per primera vegada, que les trajectòries de la composició corporal des de la infantesa fins a l’adolescència estan associades amb el desenvolupament de la funció pulmonar, i que la massa muscular i la massa grassa exerceixen efectes oposats sobre la funció pulmonar durant aquest període: un major percentatge de massa muscular durant la infantesa i l’adolescència s’associa amb una funció pulmonar millor a l’adolescència, mentre que un major percentatge de massa grassa s’associa amb una funció pulmonar pitjor.\nAquestes troballes destaquen la importància d’avaluar la composició corporal quan s’estudien els efectes del pes corporal en la salut respiratòria i suggereixen que les polítiques de salut pública i les intervencions clíniques destinades a reduir la morbiditat respiratòria han d’apuntar a la composició corporal, a més del pes corporal.\nUna altra troballa clau d’aquesta tesi és mostrar que els efectes del pes corporal sobre la funció pulmonar són reversibles tant en la primera infantesa com en l’edat adulta.\n“Em sento molt orgullosa d’haver rebut aquest premi”, comenta Prado Peralta. “És un reconeixement important a la meva feina i posa en relleu la contribució de la meva tesi doctoral al camp de l’epidemiologia respiratòria.”\nDurant el curs 2019-2020 es van llegir un total de 94 tesis doctorals al Programa de Doctorat en Biomedicina de la UPF, de les quals deu han rebut un premi especial.\nAltres investigadores d’ISGlobal que van rebre també un premi extraordinari de doctorat van ser Cyntia Manzano (UPF), Natalie Mueller (UPF) i Elisa López (UB).\nPublicacions relacionades amb les tesis guardonades:


MOTXILLES I SISTEMES D'HIDRATACIÓ\nAccedeix al teu compte o crea un de nou per a realitzar comandes, guardar la llista de desitjos i rebre el butlletí.\nNou en la Senda del Corredor? Donar-se d'alta\nSABATILLES > Running\nHome Petjada neutra Amortiment lleu Distància curta Ruta Drop 5 mm Entrenament Competició\n120€ 10% dto 108,00€\nTalla i color 42-2/3 - Cordovan 43-1/3 - Cordovan 44 - Cordovan\nInspirada en les ones del famós lloc de surf Rincon, aquesta sabatilla és la millor competidora de la seua classe. La Rincón 2 inclou un gran amortiment en una sabatilla lleugera. Amb una part superior amb un disseny asimètric, aquestes sabatilles et donen un impuls ràpid, llest per a sessions d'entrenament o dies de carrera. És senzillament ràpida.\nPart superior de malla Sàndwitx\nConstruïdes amb una malla tipus sàndwitx, les sabatilles de running Hoka Rincon 2 ofereixen un ajust còmode i la màxima transpirabilitat. La malla fomenta la circulació d'aire fred, creant un ambient més fresc i sec. Una llengüeta prima redueix el pes addicional i se senta còmodament contra la pell. En el taló existeix una trabilla per a posar-se i llevar-se la sabatilla fàcilment. Completa la part superior un sistema de tancament de cordons que bloqueja la part mitjana del peu.\nUna plataforma d'EVA de longitud completa resideix davall dels peus per a un amortiment lleuger i receptiu. L'EVA garanteix un amortiment durador per a mantindre't còmode en els dies de llarga distància. El Meta-Rocker en la entresuela augmenta l'eficiència de la carrera. La geometria de la entresuela Meta-Rocker està dissenyada específicament amb un diferencial sota del taló i una sola exterior esculpida per a crear un efecte com un balancí per a fomentar un cicle de marxa.\nDissenyada per a ser flexible i duradora, la sola de les sabatilles de running Hoka Rincon 2 s'ha construït amb un cautxú de resistència alta a l'abrasió. La goma augmenta la durabilitat i resisteix els traumes dels colps del taló. Completen la sola exterior solcs flexibles que fomenten els moviments multidireccionals.\nLlista de desitjos A la cistella\nContacta amb La Senda del Corredor\nTelèfon: 961 18 47 87\nDilluns a divendres: 10:30 a 14:00 - 17:00 a 20:00\nDissabtes: 10:30 a 14:00 - 17:00 a 20:00\nApúntat al butlletí de notícies\nT'enviarem notícies de la botiga i de les curses on participem. Quan vulgues et podràs donar de baixa, és clar.\n© Tots els drets reservats. Desenvolupat amb per xavi.selvi.red


L’Escola Tumaini necessita entomar projectes productius per remunerar al professorat – Solidaritat Castelldefels Kasando\nL’Escola Tumaini necessita entomar projectes productius per remunerar al professorat\nHome > Actualitat > L’Escola Tumaini necessita entomar projectes productius per remunerar al professorat\nKayna, 2 d’agost del 2015\nGràcies a l’esforç de tots els nostres col·laboradors i col·laboradors, l’escola Tumaini segueix endavant.\nEn la visita realitzada i en les trobades amb diferents grups del centre: pares i mares, docents, equip directiu i alumnes, s’han pogut escolatr dificultats que enfronta l’escola i valorar algunes propostes per avançar, com ho han fet fins ara.\nEl principal problema com ja s’havia valorar en iniciar el projecte és la remuneració del professorat.\nL’escola és un projecte que té com objectiu donar acollida als nens i nenes orfes o en condicions difícils que viuen en families d’acollida a Kayna i a les rodalies. Les difícultats d’aquestes families per fer front a es despeses escolars, uns 20 dòlars al trimestre per l’escola primaria i uns 60 dolars per l’escola secundaria, fan que l’escola hagi de funcionar mitjançant projectes alternatius.\nEl curs 2014-2015, el professorats ha estat remunerat de manera simbòlica amb el productes fruit del treball dels camps escolars: mongetes, mandioca, patates dolces…i de manera esporàdica amb la cotització d’alguns pares i mares de familia que bonament han aportat uns 5 dòlars.\nPer fer front a aquestes dificultats hi havia una proposta de incorporar l’escola al que s’anomena la coordinació catòlica, que reuneix a una serie d’escola que sota la supervisió d’aquesta institució, reben el suport de l’estat per pagar a alguns professors. El tràmit estava ja iniciat però les consequències d’aquesta adhesió han estat valorades per el membres del CEIPA com a molt negatives doncs dificulten poder assolir l’objectiu d’escolaritzat els nens i nenes més desafavorit perquè en entrar a formar part de la Coordinació:\n– L’escola i totes les instal·lacions passen a ésser propietat de l’estat, que en pot fer el que vulgui.\n-Tots l’alumnat ha de pagar una quota per tenir accés a l’escolarització, si no la paguen no son acceptats, el professorats el retorna a casa fins que paguin, no hi ha execpcions, de manera que els nens orfes i amb dificultats quedarien fora.\n-La remuneració que l’estat envia pel professorat no està assegurada, finalment son els mateixos pares els que s’encarreguen de pagar el professorat.\n-La coordinació també “cobre” per la supervisió dels centres.\nAmb bon criteri els membres del CEIPA, els pares i mares de l’escola i el professorats no han acceptat la proposta d’entrar a la Coordinació i proposen formules alternatives per autofinançar l’escola.\nInicialment ja es disposa dels camps de conreu, però la producció no és suficient per pagar al professorat i a més assegurar un àpat al dia als alumnes, com n’era la idea, de manera que proposen que cadascun dels grups implicats en la gestió i funcionament de l’escola, és a dir, l’associació de pares i mares, les families d’acollida l’equip docent i el CEIPA entomin projecte que els hi puguin generar ingressos.\nLa idea està llaçada, i tenim ja una serie de propostes per valorar.\nAra ens cal com sempre el suport de tots i totes perq seguir dionant esperança “tumaini” .\n20 agost 2015 at 13:36\nFelix Tshisekedi ha estat declarat el candidat vencedor de les eleccions a la presidència...\nDenis Mukwege i Yazidie Nadia Murad, que lluiten per “posar fi a l’ús de...\nL’antic president de la Societat Civil de Beni, Gilbert Kambale, demana a la Cort Penal internacional ...\nUna dona morta i varies de ferides ha estat el resultat de les manifestacions...


PRESENTACIÓ | centcims\nDesprés de varis anys de caminar i gaudir de varis reptes com el Camí de Sant Jaume, un bon tros del Gr92 i varies marxes de resistència, aquest 2014 toca començar el repte dels 100 cims, que crec pot ser un dels mes interessants, tant a nivell paisatgístic com a nivell de conèixer el nostre entorn més proper.\nAquest repte és una activitat contemplada dins la Feec, i es tracta d’assolir 100 cims, n’hi ha uns 300 de registrats, pots escollir els que més et convinguin o t’agradin i no hi ha límit de temps, evidentment un cop completats els 100, es pot continuar.\nLa primera intenció era començar amb els cims més propers a Torredembarra, i poc a poc i radialment anar assolint cims, intentant fer jornades d’unes 6-8 hores i dins d’aquest temps fer un o dos cims, i tenint temps per gaudir de la sortida.\nUn cop fets els primers 15 cims, considero que és millor anar combinant cims pròxims i cims més llunyans, així en cas de manca de temps sempre es podrà trobar un cim no molt llunya.\nTot això sense deixar de costat alguna caminada de resistència i alguna travessa de varis dies.\nREFLEXIONS A 01 DE MARÇ DE 2014\nVaig començar per cims fàcils per tal d’anar agafant costum a les pujades i baixades a demés d’habituar-me a les alçades, pensant que seria el més difícil.\nPerò la veritat és que el més fàcil per ara és precisament l’anar a caminar i fer els cims, buscar la combinació de 2 o més cims i trobar el recorregut sense allargar més de 25-30km, és molt més difícil del previst, buscant tracks tot i llegint les cròniques algun mal de cap t’emportes quan el segueixes, com pot ser algun camí poc visible o algun camp a traves, al ser tracks de gent “coneguda” i on detallen els perills, per ara no he trobat més inconvenients que aquests.\nEl que no te preu són totes les sensacions que vas tenint ja siguin bones com el fer cim, passar per indrets espectaculars, vistes impressionants, alguna alba indescriptible, la tranquil•litat quan ja veus el punt d’arribada, etc.., i com a punts no tan bons que no per això dolents, els nervis de quan s’acosten núvols, els moments en que et desorientes, quan l’únic camí és camp a traves, etc…. però al cap i a la fi, la pluja el pitjor que fa és mullar-te, si et desorientes es qüestió de parar un minut tranquil•litzar-se i tornar a buscar un punt del track on re emprendre el camí, la majoria de coses només és no posar-se nerviós i buscar una solució, sempre sense fer el valent ni perdre el respecte per la muntanya.\nPer mi el conjunt de tots aquests fets i sensacions són el que formen part de l’aventura en si es complementen perfectament amb la pau i tranquil•litat que en general et dona la muntanya i que cada cop aprecio més.


plaestanydigital.cat | Banyoles Televisió - El CN Banyoles es proposa assolir un rècord de participació a la Travessia, coincidint amb la 75a edició\nLes activitats commemoratives es van presentar dissabte en un acte a les mateixes instal·lacions del Club Natació Banyoles. L’objectiu de l’entitat és reivindicar la Travessia com una gran festa de la natació i implicar-hi el màxim de nedadors, tant professionals com amateurs. La Travessia de l’Estany concentra anualment més de 2.000 nedadors i nedadores i, en aquesta edició, es vol arribar a les 2.500, una xifra que no s’ha assolit mai.\nDurant l’acte de presentació va permetre conèixer també el cartell d’aquesta edició que és obra de l’il·lustrador Francesc Daranas. En la imatge, es pot veure una nedadora d’esquenes simbolitzant el moment previ a llançar-se a l’aigua per a la Travessia. L’autor va destacar la forta simbologia de l’obra on també hi ha incorporat un peix característic de l’Estany, la gambússia.\nA més de la pròpia celebració de l’esdeveniment, que comptarà per primera vegada amb un dinar popular, la commemoració del 75è aniversari de la Travessia tindrà també un component més històric. Des de fa uns mesos un grup de persones estan treballant per recopilar fotografies antigues, cartells, medalles i altres tipus de material publicitari que s’ha editat des de que el 1944 es va celebrar la primera edició. Aquest material més històric de la Travessia s’editarà en un llibre commemoratiu i s’estan preparant també dues exposicions on es podrà veure l’evolució d’aquesta tradicional prova de la natació catalana.\nLlegir 721 vegades\nMés en aquesta categoria: « Victòria sòlida de la UE Porqueres contra el Tossa en el darrer partit de la temporada a casa (2-0) El Club Natació Banyoles acaba desè a la Copa d'Espanya de Joves Promeses de piragüisme »


Setembre 2015: omplim els carrers, omplim les urnes! – INTERSINDICAL – CONFEDERACIÓ SINDICAL CATALANA\nLa Intersindical-CSC ratifica el seu compromís amb l’assoliment d’una República Catalana Independent.\nL’agenda del setembre d’enguany presenta dues dates que poden esdevenir definitòries del futur immediat de Catalunya: la Diada nacional i les eleccions del pròxim dia 27. Som davant dos reptes que requereixen de la participació massiva de les classes populars del país, ens hi juguem el futur.\nRespecte els esdeveniments crucials d’aquest setembre, la Intersindical-CSC manifesta que:\n1.- Fem un crida a la mobilització popular per aconseguir que tots els actes previs a la Diada i la Via Lliure que se celebrarà a la Meridiana de Barcelona l’11 de setembre esdevinguin un èxit aclaparador.\nDesitgem que el clam radicalment democràtic de la majoria del poble català es faci sentir arreu del món i, des de la diversitat ideològica que conforma la nostra societat, es manifesti amb rotunditat la voluntat d’assolir una República Catalana Independent. I demanem, també, als diversos agents polítics del país que actuïn en conseqüència i amb la fermesa que requereix aquest moment històric.\n2.- Ens ratifiquem en la nostra voluntat de continuar treballant per assolir la independència nacional de Catalunya.\nAixí mateix, convidem als diversos agents sindicals a establir un calendari de mobilitzacions i actuacions comunes en el camí de l’establiment de la República Catalana Independent, de caràcter social i al servei dels interessos de la immensa majoria de la població del país: les treballadores i els treballadors.\n3.- Fem una crida a participar massivament en les eleccions del pròxim 27 de setembre i a donar suport electoral a les candidatures que reclamen inequívocament al seu programa l’assoliment de la independència nacional de Catalunya.\n4.- Des de la Intersindical-CSC demanem a les forces polítiques que aposten per un futur d’independència nacional per a aquesta part dels Països Catalans, una especial atenció en solucionar urgentment els diversos problemes estructurals que ens han situat en una situació d’emergència social.\nLes classes populars catalanes estan patint el càstig d’un sistema econòmic i social depredador i la construcció d’un nou estat és una oportunitat única per a establir un punt de partida al qual la justícia social i el benestar de les persones esdevinguin l’eix central de la República Catalana Independent.\nAquest setembre, omplim els carrers, omplim les urnes!\nhttps://www.intersindical-csc.cat/2015/09/07/setembre-2015-omplim-els-carrers-omplim-les-urnes/ 2015-09-07T12:05:15+01:00 @cscIntersindical-CSC11S2015,27S,CSC,diada,independència,manifestSetembre 2015: omplim els carrers, omplim les urnes! L'agenda del setembre d'enguany presenta dues dates que poden esdevenir definitòries del futur immediat de Catalunya: la Diada nacional i les eleccions del pròxim dia 27. Som davant dos reptes que requereixen de la participació massiva de les classes populars del país,...@csc jesus.palomar@intersindical-csc.catAdministratorINTERSINDICAL - CONFEDERACIÓ SINDICAL CATALANA\n11S2015, 27S, CSC, diada, independència, manifest\n« Líders de l’esquerra europea pel dret a la independència\nLa intersindical-CSC guanya les eleccions a Health Diagnòstic Plató de Barcelona i obté la totalitat dels delegats »


Josep Rueda deixa la presidència de la Font dels Capellans després de 38 anys - Regió7 :: El Diari de la Catalunya Central\nJosep Rueda deixa la presidència de la Font dels Capellans després de 38 anys\nSaid Ghoula substituteix l'històric dirigent veïnal amb cap vota en contra a l'assemblea de veïns\njordi morros manresa 28.03.2017 | 12:01\nJosep Rueda, a la dreta, amb el nou president dels veïns de la Font, Said Ghoula MIREIA ARSO\nL´històric dirigent veïnal de la Font dels Capellans de Manresa, Josep Rueda, ha posat punt i final a 38 anys ininterromputs al capdavant de l´associació de veïns del barri. L´assemblea que s´ha celebrat aquest dissabte ha triat nou president, avalat per la junta. Es tracta de Said Ghoula, enginyer mecànic de 43 anys d´origen magribí que s´està a Manresa des dels 5. En fa 18 que viu a la Font dels Capellans.\nRueda s´ha emocionat en el seu comiat de la presidència de l´associació entre aplaudiments dels veïns que hi han participat. «Després de 38 anys arriba el dia de dir adéu, encara que seguiré al barri».\nHa assegurat que «tots recordem com era el barri el 1975. Meravellós però amb dificultats i moltes coses a fer. Això ha canviat gràcies a l´associació de veïns, a tota la gent que hi ha passat i, sobretot, als veïns i veïnes».\nA l´assemblea Rueda ha dit que marxa satisfet. «Hauré fet alguna cosa malament, i demano perdó, però content amb el que s´ha fet bé. I això no m´ho pot treure ningú». Finalment ha recordat a la nova junta que «som aquí per treballar pel barri i per les persones que hi viuen».\nPosteriorment ha assegurat a Regió7 que amb 71 anys ara li toca és «relaxar-me i valorar el que s´ha fet. El barri ha canviat gràcies a l´entitat veïnal, no al Rueda, i a la gent».\nDel nou president ha destacat que és jove, amb implicació a la Font com a demostrat a la junta de veïns. «És el millor que podríem trobar i tindrà capacitat per captar gent jove i renovar l´associació».\nSaid Ghoula va arribar a Manresa el 1978 «Sóc manresà com el que més, i fa 18 anys que visc a la Font. El que a mi m´agrada és estar al barri i fer barri». Ha assegurat que el seu projecte serà continuista «perquè les coses s´han fet molt bé». La seva prioritat serà implicar gent jove a l´associació. Treballa com a enginyer de processos a la multinacional Denso.\nPle total en la concessió de la Medalla de la Ciutat de Manresa a Josep Rueda\n«Jo mai no m´he sentit rebutjat; si respectes les persones, t´estàs guanyant el seu respecte»\nFonts dels Capellans


Biblioteca, descoberta i alguna cosa més!\nAquest any hem iniciat una experiència pionera a la biblioteca Vapor Badia, l'activitat Biblioteca, descoberta i alguna cosa més!\nEs tracta d'un taller que combina transmissió de valors treballant un conte i recerca a la biblioteca. De la mà d'una contacontes i una bibliotecària, ambdues voluntàries de la Lliga dels Drets dels Pobles, hem creat aquest taller destinat a les escoles de Sabadell. I ho hem fet a través del programa Ciutat-Escola.\nL'objectiu principal és la de donar difusió al fons de Cultura de la Pau de la biblioteca Vapor Badia i també aproximar la biblioteca als alumnes utilitzant tots els espais de la biblioteca. El fet d'observar l'estat actual de moltes de les biblioteques escolars (manca de recursos econòmics i de personal) també ha estat un revulsiu per endegar aquesta activitat.\nHem adreçat l'activitat a cicle superior de primària i cicle inicial de ESO.\nPer conèixer el contingut de l'activitat cliqueu aquí.\nLa resposta de les escoles ha estat molt positiva. Al final de l'activitat i abans de acomiadar els grups, hem demanat als alumnes què els hi ha semblat l'activitat i quina part els hi ha agradat més. Ens interessava molt veure les seves reaccions espontànies. Hem vist que a tots els grups els hi ha agradat molt fer una activitat a la biblioteca i sobretot la part de recerca consultant directament els llibres.\nA les reflexions finals del taller sempre destaquem, entre altres coses, el fet d'haver estat tot el matí treballant sense utilitzar els ordinadors. Per nosaltres és un valor important que possibilita el treball tant de grup com autònom per part dels alumnes, així com oferir una alternativa a Internet, quan no hi ha possibilitats d'accedir-hi.


» Saltimbanquis, fil conductor de la Passada de l’Ascensió de Granollers\nImatge de la presentació. / Foto: Ajuntament.\nEls saltimbanquis seran els protagonistes de la Passada de l’Ascensió, dissabte dia 12 de maig. Així, la popular carretera, el carrer d’Anselm Clavé, tindrà sis pistes on actuaran diversos grups mentre el número final es farà a la plaça Barangé.\nA la pista 1 actuaran els alumnes d’interpretació de l’Escola Superior d’Art Dramàtic de l’Institut del Teatre de Barcelona que representaran dos espectacles: Bufó i Commedia dell’arte; a la pista 2, la contorsionista Shakti Olaizola; a la pista 3, el mestratge en el domini de les baldufes de Pablo Potocnjak, el senyor baldufes; a la pista 4 la simpàtica i sempre complicada utilització de la bàscula i els plats xinesos de la Bella Tour i la destresa dels equilibris mà a mà del duo Leti&Fer; a la pista 5, la sorprenent habilitat dels malabars de rebot de Fernando Pose; a la pista 6 Escarlata Circus oferirà un compendi d’arts del circ i a la pista 7 els funambulistes de La Coupole, d’Olivier i Valerie Roustand, amb la col·laboració de la companyia La Corcoles de Mariona Moya, travessaran la plaça Barangé de nord a sud i de llevant a ponent. Es tracta d’un espectacle dissenyat amb el desaparegut compositor de Vinaròs, Carles Santos, que incorpora la seva música.\nA més la Passada també comptarà amb les sorprenents irrupcions del pallasso Claret Clown i la música de la banda de circ Zampone Brass.\nLa jornada s’iniciarà a les 12 del migdia, amb la descoberta d’una exposició fotogràfica davant la Fonda Europa, produïda per l’Institut del Teatre, sobre mim i pantomima.\nDurant el curs 2016-2017 es van complir 40 anys de la creació de l’Escola de Mim i Pantomima de l’Institut del Teatre de la Diputació de Barcelona. Aquesta exposició és un recull fotogràfic d’aquests 40 anys. La mostra es podrà veure durant tot el dissabte de l’Ascensió i també del 15 de maig al 3 de juny a La Troca. Centre de Cultura Popular.\nA partir de les 17 hores, arribaran els saltimbanquis que es distribuiran per 6 pistes, ubicades a la carretera, entre la plaça Maluquer i Salvador i el Museu de Granollers. Cal estar atents als horaris dels diferents espectacles que s’iniciaran a les 6 de la tarda, mentre que l’últim dels espectacles començarà a les 8 del vespre, a la plaça Barangé.\nLes Franqueses, punt de trobada de bèsties i gegants de foc


Avís legal - Cansaladeria Guitart\nAcord amb el que disposa la Llei 34/2002, de 11 de juliol, de Serveis de la Societat de la Informació i de Comerç Electrònic, en aquest document s'inclouen els termes d'ús i la Política de Privacitat aplicable quan accedeixes o fas servir els serveis de calguitart.cat (en endavant lloc web) per tal de descriure com tractem la teva informació personal, així com d'aquella informació proporcionada durant l'ús del lloc web.\nCalguitart.cat és un lloc web propietat de l'empresa Indullong Artesana SL, responsable de l'aplicació d'aquesta Política. Per entendre com tractem la informació que ens dones quan fas servir el lloc web, hauràs llegir aquesta política de privacitat, així com periòdicament per conèixer les modificacions que es produeixin.\nLa utilització del lloc web atribueix la condició d'usuari i implica conèixer i acceptar expressament les advertències legals, condicions i termes d'ús continguts en el mateix, així com acceptar de forma expressa i sense excepcions que l'accés i l'ús del Lloc Web, de seus serveis i continguts es realitza sota la teva única i exclusiva responsabilitat.\nSi tens alguna pregunta, no dubtis en posar-te en contacte amb nosaltres a través del nostre lloc web o de la direcció següent:\nIndullong Artesana, S.L. (B61442877)\nCarrer Ciutat, 32\nA través del lloc web, Cansaladeria Guitart ofereix informació de diferents productes de tercers i dels seus fabricants per a la venda al detall a persones majors d'edat.\nEls continguts oferts en el lloc web són propietat de Cansaladeria Guitart o de terceres persones. Cansaladeria Guitart no garanteix, ni directament ni indirectament, la veracitat, fiabilitat, precisió, oportunitat o conveniència del contingut ofert per tercers ni de qualsevol informació sobre productes o serveis ofert per aquests per l'ús que facin els usuaris o qualsevol altra persona.\nEl fet d'accedir a aquest Lloc Web no suposa entaular cap tipus de relació de caràcter comercial entre Cansaladeria Guitart i l'Usuari. La informació que es difon per aquest mitjà es fa únicament a títol informatiu, reservant Cansaladeria Cal Guitart el dret a eliminar o suspendre la seva difusió, totalment o parcialment, ia modificar l'estructura i contingut d'aquest lloc web sense avís previ, podent fins i tot limitar o no permetre l'accés a aquesta informació.\nAixí mateix, Cansaladeria Guitart es reserva la facultat de modificar unilateralment les condicions i termes d'ús d'aquest Lloc Web. L'entrada en vigor de qualsevol modificacions de les condicions d'ús es produirà des del moment de la publicació en aquest lloc web i quedarà registrada amb l'actualització de la versió de les condicions i l'última data de la publicació en el lloc web.


Joan Fortuny: “Un artista ha d'estar compromès amb la societat en què viu”\nActualitzada 19/08/2019 a les 10:51\nLa Companyia Elèctrica Dharma complirà 50 anys de trajectòria l’any 2022. Una fita prou llunyana perquè els seus integrants encara no sàpiguen com la commemoraran, però prou propera per il·lusionar. De moment han publicat el 25è disc de la seva carrera, Flamarada, amb una quinzena de temes. Un treball impregnat del Josep Fortuny, desaparegut el 2013, i que recentment van presentar en concert a la Seu Vella de Lleida. És el seu primer àlbum amb cançons pròpies en una dècada\n© Joan Fortuny: “Un artista ha d'estar compromès amb la societat en què viu”\nSaxofonista i veu de la Companyia Elèctrica Dharma, Joan Fortuny, qualifica de “preciós” el concert que recentment van oferir a la Seu Vella de Lleida. “En arribar al monument, semblava que entréssim en un escenari de Joc de Trons i, a més a més, el públic va respondre fantàsticament”, assegura. Amb ell parlem de Flamarada, de la banda i de la seva trajectòria .\nQuina sensació comporta pujar als escenaris amb el primer disc de temes nous en deu anys?\nEns sentim molt bé perquè és un disc que hem treballat molt. És el 25è de la nostra carrera, feia una dècada que no trèiem un àlbum amb cançons noves, tot i que havíem anat fent concerts com els dels 40 anys, etc. Per tot això teníem clar que volíem productor, cosa que no és molt habitual en la Dharma, només tenim dos o tres discos amb productor. A la resta, la producció artística ens l’hem feta nosaltres. Aquí, el productor, el Bernie Sánchez, ens va dir que intentaria fer la Dharma del segle XXI. A nosaltres ja ens estava bé algú que s’arrisqués perquè després de tants anys i discos, tenim un so molt característic. Ja volíem que ens maregés una miqueta. Estem molt contents del resultat.\nDeu resultar especialment emotiu tenint en compte que la majoria de les lletres són d’en Josep, bateria de la banda, desaparegut el 2013.\nI tant! En aquest disc, més o menys, la meitat de les cançons són cantades i la resta instrumentals. De les cantades, la majoria són del Josep. Abans de morir va publicar el llibre El soroll després de Kerouac. Allí hi havia part de les lletres que havia fet en aquests 25 anys, perquè ell era el poeta del grup. Vam agafar algunes d’aquestes lletres inèdites i les vam incloure al disc. Això ens agrada molt perquè així hi estava present, a banda que en moltes de les cançons instrumentals també hi havia participat. Volíem que en Josep també hi fos, en aquest disc, i hi és totalment present.\nTambé hi ha una peça de Jordi Cuixart. Com va anar aquesta col·laboració?\nTenim amistat de fa molt temps. Quan el van enviar a la presó ens vam enfadar molt, igual com que hi posessin a la resta. Aleshores, com que ja estàvem preparant el disc vam contactar amb ell i li vam demanar que fes una lletra, que ens faria molta il·lusió. Es va mostrar encantat i quan ja vam tenir la lletra de Resistir és vèncer ens va semblar que era millor que fos recitada, més que no pas una cançó amb estrofes. Faltava un any perquè sortís el disc i estàvem convençuts que la podria recitar ell. No ha pogut ser així i tots han passat més temps a la presó del que esperàvem. Ell mateix ens va proposar que la recités la Txell Bonet, la seva parella, i tant ella com nosaltres vam quedar encantats.\nSempre heu estat una banda compromesa, socialment i política. Com viviu aquests moments?\nAmb preocupació, perquè no parlem només del propi país, sinó també de fora. Ens agradaria no haver de ser tan compromesos; això voldria dir que les coses funcionen, però no és així. Per desgràcia, si has de fer cançons reivindicant coses, vol dir que no funcionen. Resistir és vèncer és un exemple, però també ho és Al mar ressonen crits, perquè tots sabem què està passant al Mediterrani. Respecto que hi hagi qui no es vulgui posar en política, però jo sóc de l’opinió que un artista ha d’estar compromès amb la societat en què viu.


La VIII mongetada popular de Cuina Vallès, el 22 de març a Cerdanyola - Sabadell Informa!\nInici » Notícies » Notícies Generals » Societat » La VIII mongetada popular de Cuina Vallès, el 22 de març a Cerdanyola\n19 Març 2014 a 16:00\nLa VIII mongetada popular de Cuina Vallès, el 22 de març a Cerdanyola\nA la plaça del Pla de les Alzines\nCartell de la mongetada\nCerdanyola del Vallès acollirà el proper dissabte dia 22 de març la VIII mongetada popular organitzada pel col·lectiu de cuiners Cuina Vallès, juntament amb el Consorci de Turisme del Vallès Occidental i l’Ajuntament de Cerdanyola del Vallès. L’àpat és gratuït i obert a tothom, i tindrà lloc a la plaça de Pla de les Alzines, davant el Mercat Municipal de Fontetes.\nL’esdeveniment té com a objectiu apropar la cultura culinària i els productes de la terra a la ciutadania, com la mongeta del ganxet que ha rebut recentment la certificació DOP (Denominació d’Origen Protegida).\nL’esmorzar de forquilla es servirà a partir de les 10:30h del matí. Abans, els cuiners hauran preparat més de 30 kg de Mongeta del Ganxet, que s’utilitzaran per repartir les racions, amb botifarra d’acompanyament.\nCuina Vallès s’integra actualment per 13 restaurants de 10 municipis diferents de la comarca. El col·lectiu, que té set anys de vida, és membre del Consorci de Turisme del Vallès Occidental, i el seu treball té com a finalitat divulgar i promocionar la gastronomia de la zona amb plats autòctons de la terra, així com recuperar productes i portar-los al plat fen feina conjunta amb els artesans agroalimentaris.\nEls restaurants que formen aquest col·lectiu són els següents: Can Feu, de Sabadell; Can Vinyers, de Matadepera; Capritx, de Terrassa; El cel de les oques, de Terrassa; 9 de la Borriana, de Sabadell; Garbí, de Castellar del Vallès; La terrassa del Museu, de Terrassa; Rístol Viladecavalls, de Viladecavalls; Lossum, de Sant Quirze del Vallès; Can Piqué, de Montcada i Reixac; Tast & Gust, de Cerdanyola del Vallès; el Cingle, de Vacarisses i Ca l’Esteve de Castellbisbal.\n#Cerdanyola del Vallès #Cuina Vallès #cultura culinària #mongeta del ganxet #VIII mongetada popular\nLa VIII mongetada popular de Cuina Vallès, el 22 de març a Cerdanyola http://t.co/iUQDoofEcD #SI #Sabadell


Windstopper® X Lite plus / Nano Flex Light.\nEn aquest moment, el producte Castelli Perfetto està en estoc a bikeinn. Completa el teu equipament per aquesta temporada amb una àmplia selecció de Equipacions oficials. Troba altres productes de ciclisme de la marca Castelli que tenim a la botiga online de ciclisme. A bikeinn tenim en estoc les últimes novetats i dissenys de Roba home. Trobaràs la millor selecció de material de ciclisme i els productes que més s’adapten a les teves necessitats.